C 304/11

Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής

(2022/C 304/07)

Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).

ΚΟΙΝΟΠΟΙΗΣΗ ΤΥΠΙΚΗΣ ΤΡΟΠΟΠΟΙΗΣΗΣ Η ΟΠΟΙΑ ΤΡΟΠΟΠΟΙΕΙ ΤΟ ΕΝΙΑΙΟ ΕΓΓΡΑΦΟ

«Verdicchio di Matelica»

PDO-IT-A0481-AM03

Ημερομηνία κοινοποίησης: 27.5.2022

ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ

1. Συσκευασία — περιέκτες και χωρητικότητα

Περιγραφή: για τον οίνο «Verdicchio di Matelica» χωρίς πρόσθετη ένδειξη τύπου, μπορούν να χρησιμοποιούνται εναλλακτικοί περιέκτες, πέραν των γυάλινων, οι οποίοι αποτελούνται από ασκό φτιαγμένο από πλαστικό πολυστρωματικό υλικό πολυαιθυλένιου και πολυεστέρα, σε περίβλημα από χαρτόνι ή άλλο άκαμπτο υλικό, το οποίο δεν πρέπει να είναι μικρότερο από την ελάχιστη χωρητικότητα που προβλέπεται βάσει της εθνικής και της ενωσιακής νομοθεσίας. Επιπλέον, ο τύπος passito πρέπει να διατίθεται στο εμπόριο αποκλειστικά σε γυάλινες φιάλες, χωρητικότητας έως 1,50 λίτρων.

Αιτιολόγηση: πρόκειται για επιπλέον δυνατότητα συσκευασίας του οίνου Verdicchio di Matelica σε περιέκτες εκτός των γυάλινων —την οποία επιθυμούν οι παραγωγοί κατόπιν προσεκτικής τεχνικής και εμπορικής αξιολόγησης— και ένδειξη της ελάχιστης χωρητικότητας των φιαλών για τον τύπο οίνου passito.

Η τροποποίηση αφορά το άρθρο 7 των προδιαγραφών προϊόντος και το σημείο 9 του ενιαίου εγγράφου.

2. Έτος παραγωγής των σταφυλιών

Περιγραφή: για τους οίνους Verdicchio di Matelica, με εξαίρεση τους αφρώδεις οίνους που προέρχονται από περισσότερους από έναν τρύγους, είναι υποχρεωτική η αναγραφή του έτους παραγωγής των σταφυλιών.

Αιτιολόγηση: πρόκειται για καλύτερο προσδιορισμό των λεπτομερειών επισήμανσης των προϊόντων που καλύπτονται από την ονομασία.

Η τροποποίηση αφορά το άρθρο 7 των προδιαγραφών προϊόντος και το σημείο 9 του ενιαίου εγγράφου.

3. Αναφορές στον φορέα ελέγχου — αλλαγή διεύθυνσης

Περιγραφή: η διεύθυνση της «Valoritalia società per la certificazione delle qualità e delle produzioni vitivinicole italiane S.r.l.» άλλαξε από Via Piave n. 24 σε Via Venti Settembre n. 98/G – 00187 Roma, Italia.

Αιτιολόγηση: πρόκειται για μεταφορά της καταστατικής έδρας του φορέα ελέγχου της ονομασίας Verdicchio di Matelica.

Η τροποποίηση αφορά το άρθρο 10 των προδιαγραφών προϊόντος και δεν επηρεάζει το ενιαίο έγγραφο.

ΕΝΙΑΙΟ ΕΓΓΡΑΦΟ

1. Ονομασια/-ες προϊοντος

Verdicchio di Matelica

2. Τυπος γεωγραφικης ενδειξης:

ΠΟΠ — Προστατευόμενη ονομασία προέλευσης

3. Κατηγοριες αμπελοοινικων προϊοντων

1. Οίνος

5. Αφρώδης οίνος ποιότητας

4. Περιγραφη των οινων:

1. Verdicchio di Matelica

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι ΠΟΠ Verdicchio di Matelica έχουν απαλό αχυροκίτρινο χρώμα, χαρακτηριστικό και εκλεπτυσμένο άρωμα, ξηρή και αρμονική γεύση με ελαφρώς πικρή επίγευση.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,50 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστος ολικός θειώδης ανυδρίτης (σε χιλιοστόγραμμα ανά λίτρο)

2. Verdicchio di Matelica passito

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι ΠΟΠ Verdicchio di Matelica passito έχουν κίτρινο έως κεχριμπαρένιο χρώμα, χαρακτηριστικό, αιθέριο και έντονο άρωμα, βελούδινη γεύση που κυμαίνεται από ημίγλυκη έως γλυκιά, με χαρακτηριστική ελαφρώς πικρή επίγευση.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,00 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) 25 Μέγιστος ολικός θειώδης ανυδρίτης (σε χιλιοστόγραμμα ανά λίτρο)

3. Verdicchio di Matelica spumante

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι ΠΟΠ Verdicchio di Matelica spumante χαρακτηρίζονται από αχυροκίτρινο χρώμα με πρασινωπές ανταύγειες, έχουν χαρακτηριστικό, απαλό, λεπτό, πλατύ και σύνθετο άρωμα, λεπτό και μεγάλης διάρκειας αφρό, γεύση από extra brut έως ξηρή και είναι γευστικοί, δροσεροί, απαλοί και αρμονικοί.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,50 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστος ολικός θειώδης ανυδρίτης (σε χιλιοστόγραμμα ανά λίτρο)

5. Οινοποιητικες πρακτικες

5.1. Ειδικές οινολογικές πρακτικές

—

5.2. Μέγιστες αποδόσεις:

1. Verdicchio di Matelica

13 000 κιλά σταφυλιών ανά εκτάριο

2. Verdicchio di Matelica passito

13 000 κιλά σταφυλιών ανά εκτάριο

3. Verdicchio di Matelica spumante

13 000 κιλά σταφυλιών ανά εκτάριο

6. Οριοθετημενη γεωγραφικη περιοχη

Η περιοχή παραγωγής των σταφυλιών που είναι κατάλληλα για την παραγωγή των οίνων ΠΟΠ Verdicchio di Matelica περιλαμβάνει τμήμα της έκτασης των δήμων Matelica, Esanatoglia, Gagliole, Castelraimondo, Camerino και Pioraco στην επαρχία Macerata και τμήμα της έκτασης των δήμων Cerreto D’Esi και Fabriano στην επαρχία Ancona.

7. Οινοποιησιμες ποικιλιες αμπελου

Verdicchio bianco B. - Trebbiano di Soave B.

8. Περιγραφη του/των δεσμου/-ων

Verdicchio di Matelica

Οι ανθρώπινοι παράγοντες έχουν διαδραματίσει καίριο ρόλο στην εξέλιξη των καλλιεργητικών και οινοποιητικών τεχνικών που χρησιμοποιούνται στην παραγωγή των οίνων ΠΟΠ Verdicchio di Matelica. Η παραγωγή και η κατανάλωση αφρωδών οίνων και οίνων passito στην περιοχή ανά τους αιώνες αποτελεί παράδοση και είναι ευρέως τεκμηριωμένη. Η αλληλεπίδραση των ανθρώπινων παραγόντων με τους μοναδικούς φυσικούς παράγοντες της περιοχής παραγωγής, όπως το κλίμα και η φύση των εδαφών, προσδίδει στους οίνους ΠΟΠ Verdicchio di Matelica ιδιαίτερα και απαράμιλλα αναλυτικά, αρωματικά και οργανοληπτικά χαρακτηριστικά, τα οποία αποδίδονται ιδίως στην ντόπια ποικιλία που χρησιμοποιείται ως κύρια ποικιλία αμπέλου.

9. Αλλες ουσιωδεις προϋποθεσεις (συσκευασια, επισημανση, αλλες απαιτησεις)

Ένδειξη του έτους παραγωγής των σταφυλιών

Νομικό πλαίσιο:

Νομοθεσία της ΕΕ

Τύπος πρόσθετης προϋπόθεσης:

Συμπληρωματικές διατάξεις σχετικά με την επισήμανση

Περιγραφή της προϋπόθεσης:

Στην επισήμανση των οίνων ΠΟΠ «Verdicchio di Matelica», με εξαίρεση τους αφρώδεις οίνους που προέρχονται από περισσότερους από έναν τρύγους, είναι υποχρεωτική η αναγραφή του έτους παραγωγής των σταφυλιών.

Συσκευασία και περιέκτες

Νομικό πλαίσιο:

Νομοθεσία της ΕΕ

Τύπος πρόσθετης προϋπόθεσης:

Συμπληρωματικές διατάξεις σχετικά με την επισήμανση

Περιγραφή της προϋπόθεσης:

Για τους οίνους «Verdicchio di Matelica» χωρίς πρόσθετη ένδειξη τύπου μπορούν να χρησιμοποιούνται εναλλακτικοί περιέκτες, πέραν των γυάλινων, οι οποίοι αποτελούνται από ασκό φτιαγμένο από πλαστικό πολυστρωματικό υλικό πολυαιθυλένιου και πολυεστέρα, σε περίβλημα από χαρτόνι ή άλλο άκαμπτο υλικό, το οποίο δεν πρέπει να είναι μικρότερο από την ελάχιστη χωρητικότητα που προβλέπεται βάσει της εθνικής και της ενωσιακής νομοθεσίας.

Για τον τύπο οίνου «Verdicchio di Matelica» passito, η διάθεση προς κατανάλωση πρέπει να γίνεται μόνο σε γυάλινες φιάλες μέγιστης χωρητικότητας 1,50 λίτρων.

Συνδεσμος προς τις προδιαγραφες προϊοντος

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) ΕΕ L 9 της 11.1.2019, σ. 2.